CELEX: 31996D0090
Language: el
Date: 1996-01-22 00:00:00
Title: 96/90/ΕΚ: Απόφαση του Συμβουλίου, της 22ας Ιανουαρίου 1996, για την παράταση της απόφασης 82/530/ΕΟΚ περί εξουσιοδοτήσεως του Ηνωμένου Βασιλείου να επιτρέψει στις αρχές της νήσου Μαν την εφαρμογή καθεστώτος ειδικών αδειών εισαγωγής προβείου, βοείου και μοσχαρίσιου κρέατος

Avis juridique important

|

31996D0090

96/90/ΕΚ: Απόφαση του Συμβουλίου, της 22ας Ιανουαρίου 1996, για την παράταση της απόφασης 82/530/ΕΟΚ περί εξουσιοδοτήσεως του Ηνωμένου Βασιλείου να επιτρέψει στις αρχές της νήσου Μαν την εφαρμογή καθεστώτος ειδικών αδειών εισαγωγής προβείου, βοείου και μοσχαρίσιου κρέατος  

Επίσημη Εφημερίδα αριθ. L 021 της 27/01/1996 σ. 0067 - 0068

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Ιανουαρίου 1996 για την παράταση της απόφασης 82/530/ΕΟΚ περί εξουσιοδοτήσεως του Ηνωμένου Βασιλείου να επιτρέψει στις αρχές της νήσου Μαν την εφαρμογή καθεστώτος ειδικών αδειών εισαγωγής προβείου, βοείου και μοσχαρίσιου κρέατος (96/90/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,το πρωτόκολλο αριθ. 3 που είναι προσαρτημένο στην πράξη προσχώρησης του 1972, και ιδίως το άρθρο 1 παράγραφος 2 και το άρθρο 5 δεύτερο εδάφιο,την πρόταση της Επιτροπής,Εκτιμώντας:ότι οι κοινοτικοί κανόνες για το εμπόριο με τις τρίτες χώρες γεωργικών προϊόντων που υπόκεινται σε κοινή οργάνωση αγοράς, εφαρμόζονται στη νήσο Μαν σύμφωνα με το άρθρο 1 παράγραφος 2 του πρωτοκόλλου αριθ. 3 που είναι προσαρτημένο στην πράξη προσχώρησης του 1972 και τον κανονισμό (ΕΟΚ) αριθ. 706/73 του Συμβουλίου της 12ης Μαρτίου 1973 περί κοινής ρυθμίσεως που εφαρμόζεται στις αγγλονορμανδικές νήσους και στη νήσο Μαν σχετικά με τις συναλλαγές γεωργικών προϊόντων (1) 7ότι η κτηνοτροφία αποτελεί παραδοσιακή δραστηριότητα στη νήσο Μαν και παίζει σημαντικό ρόλο στη γεωργία της 7ότι, πριν από τη δημιουργία της κοινής οργάνωσης αγοράς στον τομέα του προβείου και του αιγείου κρέατος στην Κοινότητα, η νήσος Μαν εφήρμοζε, στα πλαίσια της τοπικής οργάνωσης αγοράς της, ορισμένους μηχανισμούς ελέγχου των εισαγωγών προβείου κρέατος στη νήσο, προκειμένου να εξασφαλίζεται η κάλυψη των αναγκών εφοδιασμού του εμπορίου, αποφεύγοντας συγχρόνως διαταραχές της παραγωγής του προβείου κρέατος και, έμμεσα, της εκτροφής βοοειδών της νήσου και στο τοπικό γεωργικό σύστημα στηρίξεως 7ότι, ως εκ τούτου, με την απόφαση 82/530/ΕΟΚ (2), το Ηνωμένο Βασίλειο μπορεί να επιτρέψει στην κυβέρνηση της νήσου Μαν να εφαρμόζει καθεστώς ειδικών αδειών εισαγωγής προβείου και βοείου και μοσχαρίσιου κρέατος καταγωγής τρίτων χωρών και κρατών μελών, με την επιφύλαξη των μέτρων που αφορούν τις συναλλαγές με τρίτες χώρες και τα οποία προβλέπονται από τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (3) και από τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγοράς στον τομέα του προβείου και του αιγείου κρέατος (4) 7 ότι η εξουσιοδότηση αυτή χορηγείται για περίοδο που λήγει στις 31 Ιανουαρίου 1996 7ότι, βάσει της συμφωνίας για τη Γεωργία που απέρρευσε από τις πολυμερείς διαπραγματεύσεις του Γύρου της Ουρουγουάης (5) η Κοινότητα έχει δεσμευθεί να αντικαταστήσει τις ειδικές εμπορικές ρυθμίσεις με τρίτες χώρες περί εισαγωγών προϊόντων του τομέα του προβείου και του βοείου κρέατος με ένα σύστημα δασμολογικών ποσοστώσεων 7 ότι το σύστημα αυτό εφαρμόζεται για τη νήσο Μαν, λαμβανομένων υπόψη των διατάξεων που διέπουν τη σχέση μεταξύ της νήσου και της Κοινότητας 7ότι, από την πείρα που αποκτήθηκε κατά τη διάρκεια της εφαρμογής της απόφασης 82/530/ΕΟΚ, κρίνεται σκόπιμη η παράτασή της για μια νέα περίοδο, με τη δυνατότητα επανεξέτασης της κατάστασης πριν από τη λήξη της περιόδου αυτής και με την επιφύλαξη των διεθνών υποχρεώσεων της Κοινότητας 7ότι θα πρέπει, ως εκ τούτου, να τροποποιηθεί το άρθρο 2 της απόφασης 82/530/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Το άρθρο 2 της απόφασης 82/530/ΕΟΚ αντικαθίσταται από το ακόλουθο κείμενο:«Άρθρο 2Η παρούσα απόφαση εφαρμόζεται μέχρι τις 31 Δεκεμβρίου 2000.Η Επιτροπή παρουσιάζει στο Συμβούλιο πριν από την 1η Ιουλίου 2000 έκθεση σχετικά με την εφαρμογή του καθεστώτος, ακολουθούμενη από ενδεχόμενες προτάσεις για τη διατήρηση ή την τροποποίηση της παρούσας απόφασης.»Άρθρο 2 Η παρούσα απόφαση απευθύνεται στο Ηνωμένο Βασίλειο.Βρυξέλλες, 22 Ιανουαρίου 1996.Για το ΣυμβούλιοΟ ΠρόεδροςW. LUCCHETTI(1) ΕΕ αριθ. L 68 της 15. 3. 1973, σ. 1.(2) ΕΕ αριθ. L 234 της 9. 8. 1982, σ. 7. Απόφαση όπως τροποποιήθηκε τελευταία από την απόφαση αριθ. 92/153/ΕΟΚ (ΕΕ αριθ. L 65 της 11. 3. 1992, σ. 33).(3) ΕΕ αριθ. L 148 της 28. 6. 1968, σ. 24. Κανονισμός όπως τροποποιήθηκε τελευταία από τον κανονισμό (ΕΚ) αριθ. 424/95 (ΕΕ αριθ. L 45 της 1. 3. 1995, σ. 2).(4) ΕΕ αριθ. L 289 της 7. 10. 1989, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1265/95 (ΕΕ αριθ. L 123 της 3. 6. 1995, σ. 1).(5) ΕΕ αριθ. L 336 της 23. 12. 1994, σ. 22.